
PRIMAR

SC2021 -  29512/25.10.2021
REFERAT DE APROBARE  A PROIECTULUI  DE  HOTĂRÂRE

privind încheierea unui act adițional la contractul de concesiune nr. 3/17.12.2012, încheiat cu S.C. PIEȚE S.A., prin care se modifică obiectul, prețul, drepturile și obligațiile părților și condițiile de încetare a contractului

1. Descrierea situaţiei actuale:

În fapt, prin HCL nr.202/18.11.1997 s-a aprobat concesionarea bunurilor ce aparțin domeniului public de interes local, prin încheierea contractului de concesiune nr.7/1999 ,  prevăzute la momentul respectiv în anexa nr. 1. Contractul anterior menționat s-a încheiat pe o perioadă de 15 ani, în temeiul  Legii nr. 219/1998 privind regimul concesiunilor și a fost prelungit prin actul adițional nr. 2/12.03.2014 cu o perioadă egală  din durata sa inițială, adică 7 ani și 6 luni (conform legislației speciale aplicabile la momentul încheierii actului adițional, respectiv:  art. 7 din O.U.G. nr. 34/2006 privind atribuirea contractelor de achiziție publică, a contractelor de concesiune de lucrări publice și a contractelor de concesiune de servicii).

În anul 2006 prin HCLMT nr. 323 s-a aprobat încheierea contractului de concesiune nr. 66 pentru  bunurile mobile și imobile care alcătuiesc Piața de Gros Timișoara, așa cum au fost prevăzute în anexa nr. 1, cu o durată de 23 de ani.

Ulterior, în anul 2012 prin HCL nr. 266  s-a aprobat încheierea contractului de concesiune nr. 3/17.12.2012 pentru bunurile mobile și  imobile  care alcătuiesc Piața Iosefin așa cum au fost prevăzute în anexa nr. 1, cu o durată de 25 de ani. 

În prezent, contractul de concesiune nr. 7/1999 ajunge la termen în data de 03.11.2021, iar la nivelul UATM Timișoara se desfășoară o procedură administrativă  de inițiere  unitară în ceea ce privește contractele de concesiune atribuite societățiilor la care Consiliul Local este acționar unic, în speță SC Piețe SA, motiv pentru care se impune încheierea unui act adițional la contractul de concesiune nr.3/2012 prin care se modifică obiectul, prețul, drepturile și obligațiile părților și condițiile de încetare a contractului prin preluarea, în principal, a bunurilor concesionate prin contractul nr. 7/1999 pentru a asigura continuitatea serviciilor. 
 Bunurile mobile și imobile prin care este modificat obiectul contractului de concesiune nr.3 din 2012 au făcut obiectul contractului de concesiune nr.7 /03.05.1999 iar acestea  rămân libere de sarcini la data de 03.11.2021, dată la care contractul de concesiune nr.7 din 03.05.1999 prelungit prin actul adițional nr.2 din 12.03.2014 ajunge la termen.
Astfel,  preluarea bunurilor din vechiul contract (contractului de concesiune nr.7 /03.05.1999) se realizează în temeiul  legislației în vigoare, respectiv cu respectarea prevederilor și condițiilor art.315, alin (1) din  OUG nr.57/2019 deoarece SC Piețe SA se încadrează în criteriile și condițiile enumerate de textul legal. 
2. Schimbări preconizate și rezultate așteptate: 
Scopul prezentului proiect de hotărâre îl constituie  asigurarea continuității acestor servicii pentru contractul de concesiune nr. 7/1999 care ajunge la termen și nu mai poate fi prelungit în temeiul legislației care a stat la baza încheierii contractului antemenționat. Menționăm faptul că restul claurelor rămân neschimbate.
3. Concluzii:
Având în vedere cele menţionate mai sus, considerăm necesară și oportună promovarea prezentului proiect de hotărâre cu privire la încheierea unui act adițional la contractul de concesiune nr. 3/17.12.2012, încheiat cu S.C. PIEȚE S.A., prin care se modifică obiectul, prețul, drepturile și obligațiile părților și condițiile de încetare a contractului.

